- 271 — 



près Montjiistin , du Vernoy , de Mons près Ghariey et de Salnot,. 

 de Granges en partie, filz de feu noble seigneur messire Henry 

 d'Orssans, chevellier, seigneur de Loniont, d'une part; et noble 

 damoiselle damoiselle Philiberte de la Palluz, fille de feu noble 

 seigneur messire Philibert de la Palluz, jaidiz chevellier, seigneur 

 de Saint-Julien , d'autre part ; parsonnelment establitz et adce 

 espécialment Ycnaiis : ledit Loys d'Orssans, en présence de nobles 

 hommes Estienne d'Orssans, seigneur de Lomont; Rodof d'Ors- 

 sans, seigneur dudit lieu, ses frères naturelz et légitimes, a jjromis 

 et promet par ces présentes de prendre par effect ladicte damoi- 

 selle Philiberte à sa léalle femme et espouse ; et semblablement 



ladicte damoiselle Philiberte a promis et promect par ces pré- 

 sentes, des congiez, licences, auctoritez, voluntez et consentements 

 de nobles et puissans seigneurs monseigneur Claude de la Palluz , 

 conte de la Roche , baron de Varambon , seigneur de Villersexel , 

 de Sainct-Ypolite, de Maîches et du Ghasteaul-Neuf-en-Vennes, et 

 messire Jehan de la Palluz, par la grâce de Dieu et du Sainct- 

 Siége apostolique, prothonotaire, prieur de Maral, abbé esleu de 

 l'abbaye et monastère de Lexeul ou conté de Bourgoingne , de 



prendre par elïect à son léal mari et espoux ledict Loys d'Orssans 



Item en faveur et contemplacion dudict mariaige advenir, ledict 

 Loys d'Orssans c'est fait et faiz, par cesdictes présentes, bon de la 

 tierce partie des chevance et haorie dudict feu messire Henry d'Ors- 

 sans, son père que Dieu absoille. Item, aussi en faveur et contem- 

 placion dudict marriaige advenir, mesdissieurs Glaude de la Palluz 

 et messire Jehan de la Palluz, frères, seront et sont tenus et obligez 

 rendre, paier, baillier et délivrer audict Loys d'Orssans, présent 

 et acceptant, pour lui, ses hoirs, successeurs et les aians cause de 

 iay ou temps advenir, pour et en nom de ladicte damoiselle Phi- 

 liberte de la Palluz, sa femme advenir, pour son doct et mariaige 

 tant paternel que maternel et drois appartenans à elle , la somme 



de quinze cens frans monnoye courrant ou conté de Bourgoingne 



En tesmoingnaige desquelles choses, etc ; que furent faictes et 



passez au lieu de Ghastealneufz-en-Venne, le quatriesme jour du 

 moys d'aoust l'an Nostre-Seigneur courrant mil quatre cens quatre 

 vingts et quinze. Présens : nobles seigneurs messires Jehan-Horry 

 de Roppe , seigneur de Ronchamps et dudict Roppe en partie , 

 George de Monstureul, seigneur de Melisey, chevelliers; Jehan 

 Ribodon de Grange, escuier, etc. 



